agafaré el bus vuitanta cinc i estarà carregat de vells dels que paguen escrupolosament el bitllet i dels que no dels que els fan mal els peus dels que perden l'equilibri s'agafen a tu i et somriuen i els somrius i dels que fan sorolls amb la boca i sembla que masteguin aire també n'hi haurà dels que tenen panxes enormes que s'aguanten amb les mans i dels que se'ls belluguen els pèls del nas cada cop que respiren